Боян Бойчев
Пиеса за уестърн

chitanka.info

Защо в света иначе благоприличен

Ни учат от филми, пиеси, книги, стихове

Да приличаме на Добрия,

Когато тайничко обичаме Лошия,

Да не говорим за Злия

И участваме в екшъна, в уестърна, в криминалето

На страната на ония,

Тъмните.

Може би, защото в живота

Добрия

Винаги губи

И по закона на джунглата побеждава

Онзи с най-острите зъби.

Тогава защо ни казват —

Героят бил трагичен,

Когато стремежът към идеала

Сблъсква се с нашето благоприличие?

Защо не обичаме

Героите трагични?

Може би, защото ние се страхуваме от тях,

От това, което е в нас?

Тогава къде е вината?

В мисли проклети на писатели и поети.

януари 1999 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.